Document ID: 31997R2536

31997R2536
L 347/6
JURNALUL OFÍCIAL AL UNIUNII EUROPENE
REGULAMENTUL (CE) NR. 2536/97 AL CONSILIULUI
din 16 decembrie 1997
de modificare a Regulamentului (CEE) nr. 338/91 de stabilire a standardului comunitar de calitate pentru carcasele de ovine proaspete sau refrigerate și a Regulamentului (CEE) nr. 2137/92 privind grila comunitară de clasificare a carcaselor de ovine și stabilirea standardelor comunitare de calitate a carcaselor de oaie proaspete sau înghețate
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3013/89 al Consiliului din 25 septembrie 1989 privind organizarea comună a pieței în sectorul cărnii de oaie și de capră (1), în special articolul 4 alineatul (2),
având în vedere propunerea Comisiei,
întrucât Regulamentul (CEE) nr. 338/91 (2) se aplică până la sfârșitul anului de comercializare 1997, în așteptarea stabilirii standardelor comunitare de clasificare a carcaselor; întrucât progresele realizate nu sunt suficiente pentru a permite înlocuirea standardului comunitar de calitate cu standardele de clasificare în cauză; întrucât, prin urmare, trebuie menținut standardul actual de calitate;
întrucât, având în vedere concluziile raportului Comisiei privind punerea în aplicare a Regulamentului (CEE) nr. 2137/92 (3), trebuie să se renunțe, pentru moment, la obiectivul pe care Consiliul și l-a stabilit de a face obligatorie aplicarea grilei comunitare în toate abatoarele autorizate pentru comerțul intracomunitar, dacă este posibil, în cursul anului de comercializare 1999, dar, în orice caz, până la 1 ianuarie 2000, dar să se păstreze, cu toate acestea, posibilitatea de a reevalua acest obiectiv pe baza unui raport pe care Comisia îl va prezenta până la 31 iulie 2002;
întrucât, pentru a facilita comunicarea prețurilor constatate, statele membre trebuie să fie autorizate să subdivizeze categoria C din anexa III la Regulamentul (CEE) nr. 2137/92 în două subcategorii,
ADOPTĂ PREZENTUL REGULAMENT:
Articolul 1
La articolul 2 din Regulamentul (CEE) nr. 338/91, al doilea paragraf se elimină.
Articolul 2
Regulamentul (CEE) nr. 2137/92 se modifică după cum urmează:
1.
La articolul 3 alineatul (3) se adaugă următorul paragraf:
„Statele membre care aplică sistemul de clasificare prevăzut de anexa III sunt autorizate să subdivizeze categoria C în două subcategorii.”
2.
Articolul 9 se înlocuiește cu următorul text:
„Articolul 9
Comisia prezintă Consiliului, până la 31 iulie 2002, un raport privind funcționarea sistemului actual, însoțit, după caz, de propuneri adecvate, în special în ceea ce privește grila de clasificare a carcaselor, cu scopul de a face, dacă este posibil, aplicarea sa obligatorie.”
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 decembrie 1997.

Labels: 3
17
6